ಪತ್ನಿಯ ಬ್ಲರ್ ಫೋಟೋ ಟ್ರೋಲ್ – ಇರ್ಫಾನ್ ಪಠಾಣ್ ಕಿಡಿ

– ನಾನು ಆಕೆಯ ಜೊತೆಗಾರನೇ ಹೊರತು ಮಾಲೀಕನಲ್ಲ

ನವದೆಹಲಿ: ಭಾರತೀಯ ಕ್ರಿಕೆಟ್ ತಂಡದ ಮಾಜಿ ಆಲ್ ರೌಂಡರ್ ಇರ್ಫಾನ್ ಪಠಾಣ್ ಪತ್ನಿಯ ಬ್ಲರ್ ಫೋಟೋ ಟ್ರೋಲ್ ಮಾಡಿದವರಿಗೆ ಖಡಕ್ ತಿರುಗೇಟು ನೀಡಿದ್ದಾರೆ. ನಾನು ಆಕೆಯ ಜೀವನ ಸಂಗಾತಿಯೇ ಹೊರತು ಮಾಲೀಕನಲ್ಲ ಎಂದು ಟ್ರೋಲ್ ಗಳಿಗೆ ಟಕ್ಕರ್ ನೀಡಿದ್ದಾರೆ.

ಇರ್ಫಾನ್ ಪಠಾಣ್ ಫ್ಯಾಮಿಲಿ ಫೋಟೋಗಳನ್ನ ಸೋಶಿಯಲ್ ಮೀಡಿಯಾದಲ್ಲಿ ಶೇರ್ ಮಾಡಿಕೊಳ್ಳುತ್ತಿರುತ್ತಾರೆ. ಎಲ್ಲ ಫೋಟೋಗಳಲ್ಲಿ ಇರ್ಫಾನ್ ಪತ್ನಿ ಸಫ್ ಬುರ್ಖಾ ಧರಿಸಿರುತ್ತಾರೆ ಅಥವಾ ಕೈಗಳಿಂದ ಮುಖ ಮುಚ್ಚಿಕೊಂಡಿರುತ್ತಾರೆ. ಆದ್ರೆ ಪುತ್ರ ಇಮ್ರಾನ್ ಇನ್‍ಸ್ಟಾಗ್ರಾಂನಲ್ಲಿ ಶೇರ್ ಮಾಡಿರುವ ಫೋಟೋದಲ್ಲಿ ಸಫಾ ಅವರ ಮುಖವನ್ನ ಬ್ಲರ್ ಮಾಡಲಾಗಿದೆ. ಬ್ಲರ್ ಆಗಿರುವ ಫೋಟೋ ಕಂಡ ನೆಟ್ಟಿಗರು ಟ್ರೋಲ್ ಮಾಡಲಾರಂಭಿಸಿದ್ದರು.

ಟ್ರೋಲ್ ಕುರಿತು ಪ್ರತಿಕ್ರಿಯಿಸಿರುವ ಇರ್ಫಾನ್, ಈ ಫೋಟೋವನ್ನ ನನ್ನ ಕ್ವೀನ್ (ಪತ್ನಿ) ಪುತ್ರನ ಖಾತೆಯಲ್ಲಿ ಶೇರ್ ಮಾಡಿದ್ದಾರೆ. ಈ ಫೋಟೋಗೆ ಸಂಬಂಧಿಸಿದಂತೆ ವ್ಯಾಪಕ ಟೀಕೆಗಳು ವ್ಯಕ್ತವಾಗಿವೆ. ಪತ್ನಿಯೇ ತಮ್ಮ ಫೋಟೋ ಬ್ಲರ್ ಮಾಡಿ ಶೇರ್ ಮಾಡಿದ್ದಾರೆ. ನಾನು ಅವರ ಜೀವನ ಸಂಗಾತಿಯೇ ಹೊರತು, ಮಾಲೀಕನಲ್ಲ ಎಂದು ಬರೆದು ಅವಳ ಜೀವನ, ಅವಳ ಆಯ್ಕೆ ಎಂದು ಹ್ಯಾಶ್ ಟ್ಯಾಗ್ ಸಹ ಬಳಸಿದ್ದಾರೆ.

This picture is posted by my queen from my son’s account. We are getting lot of hate.Let me post this here as well.She blurred this pic by her choice. And Yes,I’m her mate not her master;). #herlifeherchoice pic.twitter.com/Xy6CB2kKWA

— Irfan Pathan (@IrfanPathan) May 25, 2021

2016ರಲ್ಲಿ ಇರ್ಫಾನ್ ಮತ್ತು ಸಫಾ ಮೆಕ್ಕಾದಲ್ಲಿ ಮದುವೆಯಾಗಿದ್ದರು. ಸಫಾ ಅವರ ತಂದೆ ಮಿರ್ಜಾ ಫಾರೂಖ್ ಸೌದಿ ಅರೇಬಿಯಾದ ಉದ್ಯಮಿಯಾಗಿದ್ದು, ಸಫಾ ತಮ್ಮ ಬಾಲ್ಯವನ್ನ ದುಬೈನಲ್ಲಿ ಕಳೆದಿದ್ದಾರೆ. ಸಫಾ ಈಸ್ಟ್ ಏಷ್ಯಾದ ಮಾಡೆಲ್ ಆಗಿ ಗುರುತಿಸಿಕೊಂಡಿದ್ದರು.